《汉宫春·题金瘦仙明经柏荫读书图》
清代·杨葆光

余荫长留，话门能立雪，赋欲陵云。最怜绿阴满地，长日辛勤。

薪传此木，好文章、莫笑头巾。饶几辈、良朋耐久，酒阑来共论文。

记取当年佔毕，算奇材相许，若个如君。雕零后堂女乐，回首频频。

康成慧业，堕天花、万卷缤纷。谁写出、髫年旧事，一灯有味黄昏。

作者简介：（1830—1912）江苏娄县人，字古酝，号苏盦，又号红豆词人。诸生。同治间，居保定莲池书院，与修《畿辅通志》。光绪间官浙江景宁知县。骈散文诗词均有名。有《苏盦集》。